**Dyddiad cyhoeddi:** 27 Medi 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

1. **A fydd unrhyw waith sy’n gysylltiedig â phont Gogledd Llandaf yn achosi tarfu o gwbl?**

Mae’r gwaith yn y lleoliad hwn yn y cam dylunio cynnar ar hyn o bryd. Mae posibilrwydd y bydd tarfu ar y bont wrth osod estyniadau parapet ac unrhyw waith atgyweirio strwythurol angenrheidiol. Pan fydd y dyluniad wedi cael ei egluro, bydd eiddo cyfagos yn cael gwybod am unrhyw darfu posibl drwy lythyr ymhell cyn i unrhyw waith ddechrau.

1. **Os bydd tarfu, beth yw’r amserlenni arfaethedig?**

Gan ein bod yn y cam dylunio cynnar ar hyn o bryd, rydym yn adolygu’r asesiadau strwythurol i ganfod lefel y gwaith sydd ei angen.  Nid ydym yn gallu darparu amserlenni ar hyn o bryd.

1. **Faint yn uwch fydd y bont hon o ganlyniad i osod strwythurau catenâu o dan y bont hon?**

Bydd y parapetau presennol ar y strwythur yn cael eu codi i uchder o 1.8m

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".